

ที่ บร 86502/ ที่ทำการองค์การบริหารส่วนตำบลคลองกระจัง

90 หมู่ที่ 5 ถนนห้วยราช - สตึก

อำเภอห้วยราช จังหวัดบุรีรัมย์ 31000

27 กันยายน 2553

เรื่อง แจ้งสงวนสิทธิการปรับตามสัญญาจ้าง

เรียน ผู้รับจ้าง นายสมศักดิ์ ปลื้มกมล

อ้างถึง 1.บันทึกตกลงการจ้าง เลขที่ 80/2553 ลงวันที่ 24 สิงหาคม 2553

2.หนังสือ อบต.คลองกระจัง ที่ บร 86502/808 ลงวันที่ 23 กันยายน 2553

ตามหนังสือที่อ้างถึงซึ่ง นายสมศักดิ์ ปลื้มกมล ตกลงรับจ้างเหมาโครงการก่อสร้างรางระบายน้ำแบบท่อระบายน้ำคอนกรีตไม่เสริมเหล็กผ่าครึ่ง สายทางหมู่ 7 บ้านใหม่ทักษิณ ตำบลคลองกระจัง อำเภอห้วยราช จังหวัดบุรีรัมย์ จุดเริ่มต้นโครงการ บ้านนางสาวโอ อะโรคา - บ้านนายจิต สมยินดี ปริมาณงานรางระบายน้ำแบบท่อระบายน้ำคอนกรีตไม่เสริมเหล็กผ่าครึ่ง ขนาดเส้นผ่าศูนย์กลาง 0.40 เมตร ระยะทาง 100 เมตร ,วางท่อระบาน้ำ คสล. (ท่อเต็ม) ขนาดเส้นผ่าศูนย์กลาง 0.40 เมตร จำนวน 18 เมตร ระยะทางรวม 118 เมตร (ตามแบบและประมาณการของส่วนโยธาองค์การบริหารส่วนตำบลคลองกระจังกำหนด) เป็นเงินค่าจ้างเหมา 52,000.- บาท (ห้าหมื่นสองพันบาทถ้วน) โดยครบกำหนดเวลาทำงานแล้วเสร็จภายในวันที่ 23 กันยายน 2553 ซึ่ง ท่านไม่สามารถทำงานให้แล้วเสร็จตามระยะเวลาที่กำหนดในสัญญา และองค์การบริหารส่วนตำบลคลองกระจัง ได้แจ้งการใช้สิทธิปรับตามเงื่อนไขสัญญา ให้ท่านทราบความละเอียดแจ้งแล้ว นั้น

บัดนี้ ท่านได้ส่งมอบงานจ้างเหมาเป็นที่เรียบร้อยแล้วเมื่อวันที่ 27 กันยายน 2553 ซึ่งเกินกำหนดเวลาทำงานแล้วเสร็จตามสัญญา 4 วัน ดังนั้น ท่านจะต้องชำระค่าปรับวันละ 100.- บาท เป็นจำนวนเงินทั้งสิ้น 400.- (สี่ร้อยบาทถ้วน) ให้แก่องค์การบริหารส่วนตำบลคลองกระจัง

ดังนั้น โดยหนังสือฉบับนี้ องค์การบริหารส่วนตำบลคลองกระจังจึงขอสงวนสิทธิการเรียกค่าปรับ ตามเงื่อนไขสัญญาฉบับดังกล่าวไว้ทุกประการ

ขอแสดงความนับถือ

(นายประหยัด เจียวรัมย์)

นายกองค์การบริหารส่วนตำบลคลองกระจัง

ได้รับเรื่องไว้แล้ว

(ลงชื่อ).......................................ผู้รับจ้าง

(นายสมศักดิ์ ปลื้มกมล)

งานพัสดุ

โทร โทรสาร. 0 4469 6159